На основу члана 4. Одлуке о признавању права на родитељски додатак и трошкова вантелесне оплодње за 2020. годину ( „Службени лист Општине Чајетина“ број 15/2019), начелник Општинске управе Чајетина, дана 16.01.2020. године расписује

**ЈАВНИ ПОЗИВ**

за остваривање права на финансирање трошкова вантелесне оплодње

I

У Одлуци о буџету Оптине Чајетина за 2020. годину, планирана су средства за остваривање права из области популационе и демографске политике, за једнократно новчано давање за покушај вантелесне оплодње у новчаном износу од 1.500.000,00 динара.

II

 Висина једнократног новчаног давања за вантелесну оплодњу износи до 300.000,00 динара, по брачном/ванбрачном пару и исплаћује се у једнократном износу, на рачун здравствене установе која ће спроводити поступак вантелесне оплодње, односно на текући рачун, на име лица које је у поступку вантелесне оплодње сопственим средствима.

III

 Право учешћа на јавном позиву за финансирање једног покушаја вантелесне оплодње могу да остваре парови који су у поступку вантелесне оплодње , уколико комулативно испуне следеће услове:

1. да су претходно имали три покушаја вантелесне оплодње без живо рођеног детета на терет средстава Републичког фонда за здравствено осигурање;
2. да жена у моменту подношења није навршила 45 година живота;
3. да су оба партнера држављани Републике Србије;
4. да оба партнера имају пребивалиште на територији Општине Чајетина, најмање 24 месеца пре подношења захтева;
5. да испуњавају здравствене критеријуме здравствене установе, у којој се врши вантелесна оплодња

IV

 Уз захтев за остваривање права на финансирање трошкова вантелесне оплодње из средстава буџета Општине Чајетина, подносе се следећи докази:

-уверење о држављанству Републике Србије, пара;

-фотокопија личне карте- читач личне карте подносиоца захтева;

-потврда Републичког фонда за здравствено осигурање, да су обављена три безуспешна покушаја вантелесне оплодње на терет средстава фонда, односно, потврда о одбијању од стране фонда;

-фотокопија картице текућег рачуна на име лица које је у поступку вантелесна оплодње сопственим средствима.

Корисник средстава је дужан да додељена средства искључиво користи за намену за која су додељена.

Доказ о наменском трошењу средстава је рачун здравствене установе о спроведеном поступку вантелесне оплодње, који је корисник дужан да достави у року од 45 дана од дана обављеног поступка вантелесне оплодње.

Уколико корисник средстава , у року из претходног става, не достави Општинској управи општине Чајетина, извештај из здравствене установе, сматраће се да средства нису наменски утрошена и покреће се поступак за повраћај пренетих средстава увећаних за законску камату.

V

 Општинска управа за спровођење мере једнократно новчано давање за покушај вантелесне оплодње, састаје се једном месечно, разматра поднете захтеве (према редоследу приспећа), по потреби обавља консултативне и саветодавне разговоре са паровима, оцењује испуњеност услова, на основу достављених доказа да је лице у поступку вантелесне оплодње у установи у којој се иста врши и утврђује испуњеност услова.

 На основу оцене испуњености услова Општинска управа доставља предлог акта Општинском већу Општине Чајетина о избору корисника права на једнократно новчано давање за покушај вантелесне оплодње, ради доношења коначне одлуке.

VI

 Рок за подношење захтева тече од дана објављивања јавног позива у средствима јавног информисања и на сајту Општине Чајетина и траје до 20. новембра 2020. године. Право на једнократно новчано давање за покушај вантелесне оплодње може се остварити једном, по захтеву.

VII

 Захтев за остваривање права на финансирање трошкова вантелесне оплодње са потребном документацијом, подноси се поштом на адресу ул. Александра Карађорђевића 34, 31310 Чајетина или лично на писарници Општинске управе Чајетина, у затвореној коверти са назнаком “За једнократно новачано давање за покушај вантелесне оплодње“.

 Ближе информације у вези јавног позива могу се добити на телефон бр: 031/3831-151. Особа за контакт је Јованка Лазовић.

Број: 400-00069/2020-01 НАЧЕЛНИК

ОПШТИНСКЕ УПРАВЕ

У Чајетини, 16.01.2020. године Милица Стаматовић